वैशाली नगर विकास समिति के चुनाव 3 को
अलवर. वैशालीनगर विकास समिति की आमसभा की बैठक बी ब्लाॅक पार्क में हुई। इसमें दो साल का आय-व्यय का लेखा पेश कर विकास के मुद्दे पर चर्चा के उपरांत अध्यक्ष हरदेव ने अपनी कार्यकारिणी भंग कर नए चुनाव कराने की घोषणा की। आमसभा में नई कार्यकारिणी के चुनाव में सर्वसम्मति नहीं बनने पर हंसराज खराड़िया को निर्वाचन अधिकारी नियुक्त कर 3 जनवरी 2016 को चुनाव कराने की घोषणा की। महासचिव डाॅ. बाबूलाल महेंद्र ने बताया कि चुनाव के लिए 27 दिसंबर को मतदाता सूची का प्रकाशन कर 28 दिसंबर को आपत्तियां मांगी जाएगी। 30 दिसंबर को अंतिम मतदाता सूची प्रकाशित कर 31 दिसंबर को नामांकन भरे जाएंगे। एक जनवरी को फार्म जांच एवं नाम वापसी के बाद उम्मीदवारों की सूची प्रकाशित कर 3 जनवरी को प्रात: 10 से दोपहर 2 बजे तक कृष्णा बाल एकेडमी स्कूल वैशाली नगर में चुनाव कराकर परिणाम घोषित किए जाएंगे।
mai_Deva hin_Deva